ब्रिटेन की नीना ह्यूजेस 41 साल की उम्र में बॉक्सिंग की वर्ल्ड चैम्पियन बनीं
सबसे खतरनाक होता है सपनों का मर जाना... बॉक्सर नीना ह्यूजेस ने इसे हर सांस जीया भी और सहा भी। “तुम बॉक्सिंग चैंपियन नहीं बन सकती”, “रिंग में उतरने के लिए तुम्हें कोई साइन नहीं करेगा” ऐसे ही कई तानों की थकन में नीना नेNina Hughes: Meet the 41-year-old who became boxing world ...
सबसे खतरनाक होता है सपनों का मर जाना... बॉक्सर नीना ह्यूजेस ने इसे हर सांस जिया भी और सहा भी। “तुम बॉक्सिंग चैम्पियन नहीं बन सकती”, “रिंग में उतरने के लिए तुम्हें कोई साइन नहीं करेगा” ऐसे ही कई तानों की थकन में नीना ने अपने जुनून को न्योछावर कर पारिवारिक जीवन में लीन होना चुना।
बस कुछ कायम रहा तो खुद को फिट रखने की ललक। इतनी कि मां बनने के मात्र 3 हफ्ते बाद दुबारा जिम शुरू कर दिया। 2020 में लॉकडाउन के पहले तक जेहन में ये विचार कभी नहीं आया कि दोबारा जंग के मैदान में लौट पाएंगी। नीना ने प्रोफेशनल करियर शुरू करने से पहले 15 साल लगातार प्रैक्टिस की।
खिताब डिफेंड के लिए उतरेंगी नीना
आखिरकार नीना ने फिर से बॉक्सिंग रिंग में उतरने का फैसला लिया और महज 5 प्रोफेशनल फाइट के बाद 41 की उम्र में बॉक्सिंग की वर्ल्ड चैम्पियन बनीं। खिताब जीतने के बाद ह्य्गेज पहली बार शनिवार को लंदन के वेंबली स्टेडियम में अपनी चैम्पियनशिप बेल्ट डिफेंड करने उतरेंगी।
उनका मुकाबला कैटी हैली से होगा। बॉक्सिंग रिंग में लौटने के निर्णय लेने के तुरंत बाद नीना ने विकफोर्ड में न्यूलैंड्स जिम जाना शुरू किया। 2022 तक छह महीने में तीन मुकाबले खेलने से पहले दिसंबर 2021 में वो अफनी पहली प्रोफेशनल फाइट लड़ाई लड़ चुकी थीं। जिसके बाद उनका मुकाबला बैंटमवेट चैम्पियन मिशेल के साथ हुआ।
नीना के अनुसार, ‘वे मैच के दाैरान अंडरडॉग थीं, लेकिन नीना ने मैच में एकतरफा जीत दर्ज की। अब वर्ल्ड चैम्पियन का खिताब जीतने के बाद नीना पहली बार वेंबले में 12,500 क्षमता वाले ओवो एरेना में कैटी हैले से मुकाबला करेंगी।
नीना बताती हैं कि मेरे आखिरी दो मुकाबलों में मेरे आठ साल के बेटे ने मुझे रिंग में उतरते देखा। उसे मेरे पर गर्व है और वो मुझे रिंग में बॉक्सिंग करते देख खुश होता है। अगर मैं 10 की उम्र में ही बॉक्सिंग शुरू करती तो आज स्थिति अलग होती, लेकिन सच पूछा जाए तो मुझे उम्र का अहसास इतना नहीं होता। अब जब मैं जीत हासिल कर चुकी हूं तो कई दरवाजे खुल जाते हैं।
पहले बॉक्सर मेरे साथ रिंग में उतरने से कतराते थे
नीना ह्यूजेस ने कहा- जब मुझे कोई साइन नहीं कर रहा था तब रिटायरमेंट के निर्णय के बारे में सोच रही थी। लेकिन रिंग का जोश भूले नहीं भुला पाई। लगा, जो आजमाया नहीं उसे नाकारा कैसे जाए। मेरी उम्र में चैम्पियन बनना अच्छा अहसास है। पहले जहां बॉक्सर मेरे साथ रिंग में उतरने से कतराते थे अब बेल्ट जीतने के बाद सभी खेलना चाहते हैं।